b"\n_START_ARTICLE_\nDet orfiske argonautertoget\n_START_PARAGRAPH_\nDet orfiske argonautertoget (\xe1\xbd\x88\xcf\x81\xcf\x86\xce\xad\xcf\x89\xcf\x82 \xe1\xbc\x88\xcf\x81\xce\xb3\xce\xbf\xce\xbd\xce\xb1\xcf\x85\xcf\x84\xce\xb9\xce\xba\xce\xac) er et episk dikt fra den greske antikkens litteratur, trolig datert til \xc3\xa5r 450-470 e.Kr. Teksten gjenforteller myten om Jason og argonautene, og er i f\xc3\xb8rste person med Orfeus som jeg-fortelleren. I de eldste legendene om Orfeus var han en av argonautene._NEWLINE_Teksten er kortfattet, og ser ut til \xc3\xa5 forutsette at leseren kjenner andre versjoner, slik som Argonautica av Apollonios Rhodios. Det er ingen vesentlig avvik i forhold til fremstillingen i andre kjente verk, men Orfeus' rolle framheves, og det finnes flere vage hentydninger til orfismens riter og l\xc3\xa6re. Teksten hevder ogs\xc3\xa5 at Argo var verdens f\xc3\xb8rste skip."